A rendõrség elfogta a zászlóégetõket
A rendõrség kedden elfogta azt a két férfit, akik megalapozottan gyanúsíthatók azzal, hogy a Tilos Rádió elleni vasárnapi tüntetésen elégettek egy izraeli zászlót - közölte Tóth Gábor ezredes, a budapesti rendõrfõkapitány bûnügyi helyettese kedd délutáni sajtótájékoztatóján.
Az ezredes bejelentette, hogy a hétfõn elrendelt nyomozás során azon személyek ellenõrzését kezdték meg, akiket korábban különbözõ engedély nélküli demonstrációk során, illetve egyes engedéllyel tartott demonstrációkon rendbontás és szabálysértés miatt elõállítottak. Mint mondta, B. Miklós 40 éves budapesti lakos meghallgatása során elismerte, hogy "több társával együtt arra készültek, hogy a demonstráció során egy Tilos Rádió feliratú pólót meg fognak gyújtani és elégetnek, ezért oda benzint is vittek magukkal". A pólóégetés után egy számára ismeretlen férfi csatlakozott hozzájuk, aki egy izraeli zászlót hozott, amelynek elégetésében mindketten részt vettek.

Tóth Gábor elmondta, hogy B. Miklós elismerte a bûncselekmény elkövetését, és a rendelkezésre álló fotók alapján felismerte a másik férfit. Az ezredes elmondta: a másik férfi, M. Giorgo Richard 27 éves magyar állampolgár lakásán tartott "házkutatás alkalmával több szélsõjobboldali témájú könyvet, videokazettát és egyéb tárgyat találtunk". Annak vizsgálata a további eljárás feladata lesz, hogy ezekkel a tárgyakkal követett-e el bûncselekményt M. Giorgo Richard - tette hozzá, és közölte, hogy M. Giorgo Richard meghallgatása a sajtótájékoztató idõpontjában is zajlott.

A büntetõeljárást a két férfi õrizetbe vétele mellett folytatja a BRFK vizsgálati fõosztálya. Kérdésre válaszolva Tóth Gábor elmondta, hogy a két férfi nem követett el bûncselekményt korábban. Mint mondta, a további eljárás során tanúkat kutatnak fel, akik meg tudják erõsíteni a történteket.

A vasárnapi tüntetésen megrongálták az MTI fotóriporternõjének fényképezõgépét. Ennek kapcsán Tóth Gábor elmondta, hogy a BRFK kedden rongálás miatt nyomozást rendelt el ismeretlen elkövetõvel szemben. Arra a kérdésre, hogy a fotóriporter közelében tartózkodó rendõr miért nem intézkedett, Tóth Gábor úgy válaszolt, hogy "a rendõrség nem észlelt semmilyen rendbontást, sem szabálysértést, sem bûncselekményt, így közte ezt sem". Hozzátette: "Amennyiben rendõr észlelte volna ezt vagy a másik eseményt, természetesen intézkedett volna, hiszen az a kötelessége."

Tóth Gábor arról is beszámolt, hogy a IX. kerületi ügyészség közösség elleni izgatás bûntett gyanúja miatt nyomozást rendelt el a december 24-én a Tilos Rádióban elhangzott kijelentés kapcsán a mûsorvezetõ ellen. A nyomozás lefolytatásával a BRFK vizsgálati fõosztályát bízták meg. A mûsorvezetõt még nem hallgatták meg.
bûnügy Tilos Rádió tüntetés Tóth Gábor rendõrség